CELEX: 32010R0395
Language: lv
Date: 2010-05-07 00:00:00
Title: Komisijas Regula (ES) Nr. 395/2010 ( 2010. gada 7. maijs ), ar ko groza Regulu (EK) Nr. 1010/2009 saistībā ar administratīvajiem pasākumiem nozvejas sertifikātu jomā

8.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 115/1
            
         KOMISIJAS REGULA (ES) Nr. 395/2010
   (2010. gada 7. maijs),
   ar ko groza Regulu (EK) Nr. 1010/2009 saistībā ar administratīvajiem pasākumiem nozvejas sertifikātu jomā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2008. gada 29. septembra Regulu (EK) Nr. 1005/2008 (1), ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, un jo īpaši tās 12. panta 4. punktu, 14. panta 3. punktu, 20. panta 4. punktu un 52. pantu,
   tā kā:
   
               (1)
            
            
               IX pielikumā Komisijas 2009. gada 22. oktobra Regulā (EK) Nr. 1010/2009, ar ko paredz sīki izstrādātu kārtību, kādā īstenojama Padomes Regula (EK) Nr. 1005/2008 (2), ir jānorāda administratīvie pasākumi, saskaņā ar kuriem elektroniski sagatavo, apstiprina vai iesniedz nozvejas sertifikātus vai aizstāj tos ar elektroniskām izsekojamības sistēmām, kas ļauj iestādēm panākt tādu pašu kontroles līmeni. Tā kā ir panākta vienošanās par jauniem administratīviem pasākumiem, kas piemērojami nozvejas sertifikātiem, minētais pielikums ir jāatjaunina.
            
         
               (2)
            
            
               Tāpēc attiecīgi jāgroza Regula (EK) Nr. 1010/2009.
            
         
               (3)
            
            
               Pielikumā izklāstītie administratīvie pasākumi, kas piemērojami nozvejas sertifikātiem, ir balstīti uz elektroniskām izsekojamības sistēmām, kuras tika ieviestas, pirms stājās spēkā Regula (EK) Nr. 1005/2008, tāpēc šī regula jāpiemēro no 2010. gada 1. janvāra.
            
         
               (4)
            
            
               Šajā regulā paredzētie pasākumi ir saskaņā ar Zvejniecības un akvakultūras pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1010/2009 IX pielikumu groza atbilstīgi šīs regulas pielikumam.
   2. pants
   Stāšanās spēkā
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 7. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 286, 29.10.2008., 1. lpp.
   
      (2)  OV L 280, 27.10.2009., 5. lpp.
   
      PIELIKUMS
      Regulas (EK) Nr. 1010/2009 IX pielikumu papildina ar šādu 4., 5. un 6. iedaļu:
      
         “4.   iedaļa
         
         
            ĪSLANDE
         
         NOZVEJAS SERTIFIKĀCIJAS SISTĒMA
         Regulas (EK) Nr. 1005/2008 12. pantā un II pielikumā paredzēto nozvejas sertifikātu attiecībā uz zvejas produktiem, kas iegūti no nozvejas, kuru guvuši ar Īslandes karogu peldoši zvejas kuģi, saskaņā ar Regulas (EK) Nr. 1005/2008 12. panta 4. punktu no 2010. gada 1. janvāra aizstāj ar Īslandes nozvejas sertifikātu, kas izdots, pamatojoties uz Īslandē izveidoto nozvejas svēršanas un reģistrēšanas sistēmu, kas ir elektroniska izsekojamības sistēma, kura ir Īslandes iestāžu pārziņā un ļauj iestādēm panākt tādu pašu kontroles līmeni, kādu garantē ES nozvejas sertifikācijas sistēma.
         Īslandes nozvejas sertifikāta paraugs ir pievienots papildinājumā.
         Regulas (EK) Nr. 1005/2008 14. panta 1. un 2. punktā minētos dokumentus var nosūtīt elektroniski.
         Īslande pieprasa iesniegt nozvejas sertifikātu, lai atļautu Īslandē izkraut un importēt nozveju, ko guvuši zvejas kuģi, kuri peld ar Eiropas Savienības dalībvalsts karogu.
         SAVSTARPĒJA PALĪDZĪBA
         Lai veicinātu informācijas apmaiņu un administratīvo sadarbību starp attiecīgajām iestādēm Īslandē un Eiropas Savienības dalībvalstīs, izveido savstarpējas palīdzības sistēmu Regulas (EK) Nr. 1005/2008 51. panta nozīmē, pamatojoties uz sīki izstrādātiem noteikumiem par savstarpējo palīdzību, kuri izklāstīti šajā regulā.
         
            Papildinājums
            
               
            
               
         
         
            5.   iedaļa
         
         
            KANĀDA
         
         NOZVEJAS SERTIFIKĀCIJAS SISTĒMA
         Regulas (EK) Nr. 1005/2008 12. pantā un II pielikumā paredzēto nozvejas sertifikātu attiecībā uz zvejas produktiem, kas iegūti no nozvejas, kuru guvuši ar Kanādas karogu peldoši zvejas kuģi, saskaņā ar Regulas (EK) Nr. 1005/2008 12. panta 4. punktu aizstāj ar Kanādas nozvejas sertifikātu, kas izdots, pamatojoties uz Kanādā izveidoto zvejas sertifikācijas sistēmu (Canadian Fisheries Certificate System jeb FCS) (aprakstīta 3. papildinājumā), kas ir elektroniska izsekojamības sistēma, kura ir Kanādas iestāžu pārziņā un ļauj iestādēm panākt tādu pašu kontroles līmeni, kādu garantē ES nozvejas sertifikācijas sistēma.
         Kanādas nozvejas sertifikāta paraugs, ar kuru no 2010. gada 1. janvāra aizstāj Eiropas Kopienas nozvejas sertifikātu un reeksporta sertifikātu, ir pievienots 1. un 2. papildinājumā.
         Nozvejai, ko gūst ar autohtonām zvejas metodēm vai zvejas kuģiem atbilstīgi šīs regulas 6. pantam, pievieno vienkāršotu Kanādas nozvejas sertifikātu, kas sniegts 2. papildinājumā.
         Regulas (EK) Nr. 1005/2008 14. panta 1. un 2. punktā minētos dokumentus var nosūtīt elektroniski.
         SAVSTARPĒJA PALĪDZĪBA
         Lai veicinātu informācijas apmaiņu un administratīvo sadarbību starp attiecīgajām kompetentajām iestādēm Kanādā un Eiropas Savienības dalībvalstīs, izveido savstarpējas palīdzības sistēmu Regulas (EK) Nr. 1005/2008 51. panta nozīmē, pamatojoties uz sīki izstrādātiem noteikumiem par savstarpējo palīdzību, kuri izklāstīti šajā regulā.
         
            1. papildinājums
            
               
            
               
            
               
            
               
            
               
         
         
            2. papildinājums
            
               
            
               
            
               
            
               
            
               
         
         
            3. papildinājums
            Kanādas zvejas sertifikācijas sistēma (FCS) ir paredzēta standarta un vienkāršotu nozvejas sertifikātu izdošanai.
            
               FCS tiks izmantota, lai izdotu un apstiprinātu nozvejas sertifikātu tradicionālu zvejas produktu eksporta sūtījumiem no Kanādas uz Eiropas Savienību; šie zvejas produkti ietver dzīvas, saldētas, sālītas un/vai kūpinātas un žāvētas zivis, kuras nozvejotas bez kuģu izmantošanas, ar autohtonām zvejas metodēm vai maziem un lieliem zvejas kuģiem un/vai ja ražošana norisinās vairākos posmos.
            Vienkāršotajos sertifikātos Kanādas iestādes sagrupē konkrētus kuģus, lai maksimāli uzlabotu efektivitāti. Tomēr FCS nodrošina pilnīgu saikni ar informāciju par sagrupētajiem kuģiem, un šī informācija ir tālāk saistīta ar informāciju par licenci vai reģistrācijas informāciju un sertifikātā deklarēto nozveju.
            Grupēšana tiks izmantota attiecībā uz dažiem produktu veidiem, un jo īpaši uz zveju, kurā izmanto uzkrājējkuģus, kas no vairākiem zvejas kuģiem iegādājas nozveju un izdod zīmi par pārdošanu jūrā, attiecībā uz zveju bez kuģu izmantošanas, piemēram, piekrastes zvejas vadiem, gliemeņu vākšanu pludmalē, zvejošanu uz ledus, attiecībā uz dažiem piekrastes zvejas veidiem un autohtono zveju, kad zveja var tikt veikta vietējā mērogā. Grupēšana tiks veikta, ņemot vērā eksporta uzņēmumu, un tā mainīsies atkarībā no sūtījuma.
            Grupēšana ļaus Kanādai izsniegt vienu sertifikātu par vienu sūtījumu, saglabājot visu informāciju, kas attiecas uz sertifikātu (kuģa licence/atļauja/reģistrācija) un pieejama datubāzē.
            Informācija būs pieejama ES dalībvalstu iestādēm importētājvalstīs, izmantojot mūsu tīmekļa vietni vai tiešo tālruņa savienojumu ar sertifikācijas biroju.
            Arī trešās valstis var sazināties ar sertifikācijas biroju, lai iegūtu informāciju par netiešo eksportu.
         
         
            6.   iedaļa
         
         
            FĒRU SALAS
         
         NOZVEJAS SERTIFIKĀCIJAS SISTĒMA
         Regulas (EK) Nr. 1005/2008 12. pantā un II pielikumā paredzēto nozvejas sertifikātu attiecībā uz zvejas produktiem, kas iegūti no nozvejas, kuru guvuši ar Fēru salu karogu peldoši zvejas kuģi, saskaņā ar Regulas (EK) Nr. 1005/2008 12. panta 4. punktu aizstāj ar Fēru salu nozvejas sertifikātu, kas izdots, pamatojoties uz Fēru salās izveidoto tirdzniecības pavadzīmju un zvejas žurnālu sistēmu, kas ir elektroniska izsekojamības sistēma, kura ir Fēru salu iestāžu pārziņā un ļauj iestādēm panākt tādu pašu kontroles līmeni, kādu garantē ES nozvejas sertifikācijas sistēma.
         Fēru salu nozvejas sertifikāta paraugs, ar kuru no 2010. gada 1. janvāra aizstāj Eiropas Kopienas nozvejas sertifikātu un reeksporta sertifikātu, ir pievienots papildinājumā.
         Regulas (EK) Nr. 1005/2008 14. panta 1. un 2. punktā minētos dokumentus var nosūtīt elektroniski.
         SAVSTARPĒJA PALĪDZĪBA
         Lai veicinātu informācijas apmaiņu un sadarbību starp attiecīgajām kompetentajām iestādēm Fēru salās un Eiropas Kopienas dalībvalstīs, izveido savstarpējas palīdzības sistēmu Regulas (EK) Nr. 1005/2008 51. panta nozīmē, pamatojoties uz sīki izstrādātiem noteikumiem par savstarpējo palīdzību, kuri izklāstīti šajā regulā.
         
            Papildinājums
            
               
            
               
         ”